07/01/2013 | Administración LocalMunicipal
Ortigueira
Secretaría
Cobertura económica complementaria para o persoal ao servizo do Concello incluído no réxime xeral da seguridade social nas situacións de ILT

En sesión ordinaria realizada polo Concello Pleno o 27 de decembro de 2012 adoptouse, entre outros, o acordo que se transcribe na súa parte dispositiva, sobre a cobertura económica complementaria para o persoal ao servizo do Concello de Ortigueira incluido no réxime xeral da seguridade social nas situacións de incapacidade laboral temporal: “Primeiro.- O Concello de Ortigueira adhírese na súa totalidade ao establecido na Disposición Adicional 18º do citado Real Decreto (Real Decreto Lei 20/2012, do 13 de xullo, de medidas para garantizar a estabilidade orzamentaria e de fomento da competitividade) para a Administración Xeral do Estado e polo tanto complementará as prestacións que perciba o persoal funcionario incluído no Réxime Xeral da Seguridade Social, e o persoal laboral ao seu servizo nas situacións de incapacidade temporal, de acordo cos seguintes límites: 1º.- Cando a situación de incapacidade temporal derive de continxencias comúns: 1.1.- Dende o primeiro día da situación de incapacidade temporal ata o terceiro día inclusive, recoñecerase un complemento retributivo do 50% das retribucións que se viñeran percibindo no mes anterior ao de causarse a incapacidade incluídos todos os conceptos.1.2.- Dende o carto día da situación de incapacidade temporal ata o día 20 inclusive, recoñecerase un complemento retributivo do 75% das retribucións que se viñeran percibindo no mes anterior ao de causarse a incapacidade incluídos todos os conceptos.1.3.- A partires do día 21 aboarase un complemento ata alcanzar o 100% das retribucións que se viñeran percibindo no mes anterior ao de causarse a incapacidade incluídos todos os conceptos.2º.- Cando a situación de incapacidade temporal derive de continxencias profesionais (accidente laboral ou enfermidade profesional) e durante todo o periodo de duración da mesma, a percepción do 100% das retribucións, por todos os conceptos, que viñera percibindo no mes anterior ao de causarse a incapacidade incluídos todos os conceptos.3º.- Cando a situación de incapacidade temporal derive de continxencias comúns recoñecerase dende o inicio da IT, un complemento retributivo do 100% das retribucións que se viñeran percibindo no mes anterior ao de causarse a incapacidade incluídos todos os conceptos nas seguintes situacións: *Hospitalización e durante os periodos de recuperación ou postoperativos e recaida dos mesmos. *Intervención cirúrxica *Baixa por maternidade *Risco por embarazo * Risco durante a lactación natural *Accidente grave ou moi grave *IT por enfermidade relacionada por discapacidades recoñecidas cun grao do 33% ou superior *IT sen hospitalización provocada por enfermidades crónicas, dexenerativas, irreversibles e/ou incurables *IT sen hospitalización pero que requira tratamento ou terapia hospitalaria por enfermidades crónicas, dexenerativas, irreversibles e/ou incurables *Procesos oncolóxicos 4º.- Cando haxa dúbidas en situacións distintas ás enumeradas na liñas anteriores serán resoltas pola Alcaldía previo informe do Comité de Seguridade e Hixiene previsto no Convenio colectivo do persoal laboral e no Acordo regulador das condicións de traballo do persoal funcionario deste Concello. Segundo.-O presente acordo entrará en vigor o día 1 de xaneiro de 2013, e será de aplicación as situacións de ILT que se produzan a partires da súa entrada en vigor, sen prexuizo da súa publicación no Boletín Oficial da provincia de A Coruña.” O que se publica para xeral coñecemento e efectos. Ortigueira, 27 de decembro de 2012 O alcalde Asdo.: Rafael J. Girón Martínez